Asmi d-yeḥder wass-nni, ass n unefru n Ṭawes, mačči drus i as-tedεa s lxiṛ temɣart-is, armi d imir-n i teẓra mačči d tinebgit n Ṛebbi i d-tusa s axxam-nni, teqqar ad yeḥrez Ṛebbi win s-way-s i d-tekcem, d wid s-way-s ara d-tekcem tameddit-a, imi Ṭawes d akniwen ara dtesεu, ɣef wakken i as-id-yenna umejjay. Dɣa ass-nni ɣezzif d ayen kan, d ass amenzu deg cebrari. Xas akken Ṭawes zik i tt-id-yebda uqraḥ n warraw, tesbeṛ ur d-tsaki ara argaz-is, acku deg tallit-nni tella tuggdi, yiwen ur iteffeɣ deg yiḍ. Ur thenna ara tmurt. D tallit n rrebrab.